EkBass/fiwiki-20250220-pages-articles huggingface dataset:
T9

T9 (Text on 9 keys) on Tegic Communications -yrityksen kehittämä matkapuhelimissa käytetty ennakoiva tekstinsyöttöjärjestelmä. Muun muassa Benefon, Nokia, LG, Samsung, BenQ-Siemens, Sony Mobile Communications, ja Sanyo ovat käyttäneet tekniikkaa puhelimissaan. Pääkilpailijoita T9:lle ovat Motorolan iTap ja Eatonin kehittämä LetterWise. T9:n tarkoituksena on helpottaa tekstiviestien kirjoittamista pienillä matkaviestimillä. Järjestelmä mahdollistaa sanojen kirjoittamisen yhdellä näppäimenpainalluksella kirjainta kohti. Perinteisesti käytetyssä tekstinsyötössä yhteen näppäimeen liittyy useita merkkejä, ja kirjaimen tuottaminen vaatii yleensä useita näppäimenpainalluksia. T9-järjestelmä perustuu puhelimeen talletettuun sanaluetteloon, josta ohjelmisto etsii kaikki syötettyä näppäinyhdistelmää vastaavat sanat. Ennakoiva tekstinsyöttöjärjestelmä oppii käyttäjän yleisimmin käyttämät sanat. Tämän johdosta järjestelmän käyttäminen nopeutuu ajan kuluessa, koska järjestelmä osaa ensimmäiseksi tarjota sanakirjasta löytyvää todennäköisintä sanaa. Järjestelmälle varatun muistin täyttyessä vähiten käytetty sana korvautuu viimeksi tallennetulla. Listan seuraavat sanat saa näkyviin painamalla puhelimeen määriteltyä seuraava-näppäintä yhden tai useamman kerran. Nokian puhelimissa toimintoa vastaa *-näppäin. Käyttäjä pystyy laajentamaan sanaluetteloa lisäämällä sinne puuttuvia sanoja. Sijamuotojen vuoksi uusien sanojen käyttö ei suomen kielessä toimi yhtä tehokkaasti kuin esimerkiksi englannissa. T9 on saatavissa yli 50 kielelle. Länsimaisten kielten lisäksi T9 tukee myös mm. kiinaa, koreaa ja japania. == Historia == T9-järjestelmän kehitti yhdysvaltalainen Tegic Communications -yhtiö, jonka päätuote T9 oli. AOL osti yhtiön vuonna 1999. Nuance Communications osti Tegicin ja sen mukana T9-ohjelmiston vuonna 2007 yrityskaupalla, jonka kokonaisarvo oli noin 265 miljoonaa dollaria. Yrityskaupan aikaan T9-ohjelmisto oli lisätty maailmanlaajuisesti 2,5 miljardiin puhelimeen. == Kirjoittaminen T9:ää käyttäen == # Kirjoita sana painamalla kirjainta kohti yhtä näppäintä. Näytöllä sana voi muuttua jokaisen näppäinpainalluksen jälkeen. # Kun koko sana on valmis, hyväksy sana syöttämällä välilyönti. # Jos T9:n näyttämä sana ei ole oikea, vaihda sanaa seuraava-näppäimellä. # Jos sanaa ei löydy puhelimen sanakirjasta, voi uuden sanan lisätä T9:n sanakirjaan. Lisääminen tapahtuu lisäystilassa. Sanakirja täydentyy tällä uudella sanalla käyttäjän kirjoitettua ja hyväksyttyä se. == Lähteet == == Aiheesta muualla == * T9-sivusto Luokka:Osoitinlaitteet Luokka:Matkapuhelimet Luokka:Langaton viestintä
Inverness

Inverness (gaeliksi Inbhir Nis) on ainoa Skotlannin Ylämailla sijaitseva kaupunki. Sen väkiluku vuonna 2001 oli 51 832\. Matkailu on kaupungille tärkeä elinkeino.Inverness Information Kaupungin aseman sille myönsi kuningatar Elisabet II vuonna 2000. Inverness sijaitsee Loch Nessistä virtaavan Nessjoen suulla. Sen suojaisa luonnonsatama houkutti paikalle asutusta jo 500-luvulla. Se oli yksi piktien tärkeimpiä tukikohtia, ja Pyhä Columba vieraili siellä vuonna 565 aikomuksenaan käännyttää piktien kuningas Brude kristinuskoon.Churches of Inverness Kaupungissa järjestetään joka vuosi syyskuussa suuret säkkipillifestivaalit, joissa kilpaillaan soolosoiton kuninkuudesta.Northern Meeting Clasp Winners Bagpipe Journey == Lähteet == == Aiheesta muualla == Luokka:Inverness
Roberto Cecon

Roberto Cecon (s. 28. joulukuuta 1971 Gemonassa, Italiassa) on italialainen entinen mäkihyppääjä, joka nykyään toimii Italian maajoukkueen valmentajana. Mäkihypyn maailmancupissa Cecon debytoi jo 16 vuoden ikäisenä kaudella 1987–1988. Parin ilman mainittavampaa menestystä sujuneen kauden jälkeen hän opetteli V-tyylin, minkä jälkeen hypyt pitenivät. Ensimmäisen maailmancupin osakilpailuvoittonsa Cecon saavutti 16. helmikuuta 1990 Predazzossa. Samana keväänä hän voitti osakilpailun vielä toistamiseen, Planicassa. Lentomäen MM- kisoissa hän saavutti pronssia vuosina 1992 ja 1994. Maailmancupin kaudella 1993–1994 hän saavutti yhden voiton ja neljä palkintosijaa ja oli loppupisteissä viides. Parhaalla kaudellaan 1994–1995 hän voitti kolme kilpailua , oli seitsemän kertaa palkintokorokkeella ja sijoittui cupin loppupisteissä toiseksi voiton mentyä Andreas Goldbergerille. 15.–16. tammikuuta 1995 hän voitti Engelbergissä molemmat viikonlopun maailmancupin osakilpailut. Seuraavina vuosina Cecon ei enää yltänyt entisten vuosien menestykseen joitakin satunnaisia väläytyksiä lukuun ottamatta. Vuonna 2001 hän voitti yhden kesä-GP-sarjan osakilpailun ja vuonna 2002 oli lentomäen MM- kisoissa kuudes. Viimeisen maailmancup-hyppynsä hän hyppäsi 23. maaliskuuta 2003 Planicassa. Hiihdon maailmanmestaruuskilpailuissa Ceconin parhaat sijoitukset olivat suurmäen kahdeksas sija Thunder Bayssa 1995 ja normaalimäen yhdeksäs sija Lahdessa 1989. Cecon on naimisissa ja hänellä on yksi lapsi, vuonna 1990 syntynyt Zeno, joka on myös mäkihyppääjä. Cecon asuu Tricesimossa ja työskentelee poliisina ja mäkihyppyvalmentajana. ==Lähteet== ==Aiheesta muualla== * * Cecon Skispringen-sivustolla Luokka:Italialaiset mäkihyppääjät Luokka:Vuonna 1971 syntyneet Luokka:Elävät henkilöt
Cacau

Cacau (IPA: port. [kaˈkaw], saks. [kaˈkaʊ]; oik. Claudemir Jeronimo BarrettoCBF, s. 27. maaliskuuta 1981, Santo André, São Paulo, Brasilia) on brasilialaissyntyinen saksalainen jalkapalloilija, joka edusti viimeisimpänä Cerezo Osakaa. Suurimman osan urastaan hän on edustanut Saksan Bundesliigassa pelaavaa VfB Stuttgartia. 178 senttimetrin pituinen Cacau pelaa hyökkääjänä. Cacau muutti Saksaan 18-vuotiaana ja pelasi aluksi Münchenissä viidennen divisioonan Türk Gücüssa, josta siirtyi 1. FC Nürnbergiin kaudelle 2001–2002. Cacaun ensimmäinen kausi Stuttgartissa oli 2003–2004. Saksan maajoukkueessa Cacau pelasi 23 ottelua ja teki niissä kuusi maalia. == Lähteet == == Aiheesta muualla == * Cacau FootballDatabase-tietokannassa Luokka:Saksalaiset jalkapalloilijat Luokka:Vuonna 1981 syntyneet Luokka:Elävät henkilöt
Carlos Alberto (jalkapalloilija, 1984)

Carlos Alberto (oik. Carlos Alberto Gomes de Jesus, s. 11. joulukuuta 1984, Rio de Janeiro, Brasilia) on brasilialainen jalkapalloilija. Ennen kuin José Mourinho hankki Carlos Alberton Portugaliin tammikuussa 2004, hän edusti kotimaassaan Fluminenseä. Hän on voittanut seurajoukkuetasolla useita titteleitä, suurimman osan vuonna 2004, jolloin hän voitti FC Portossa Portugalin mestaruuden, Portugalin Supercupin, Mestarien liigan ja Intercontinental Cupin. Mestarien liigan finaalissa AS Monacoa vastaan Carlos Alberto teki ensimmäisen Porton kolmesta maalista 3-0 päättyneessä ottelussa. Lisäksi hän voitti vuonna 2005 Brasilian mestaruuden. Brasilian maajoukkueessa Carlos Alberto on pelannut viisi ottelua. ==Aiheesta muualla== *Carlos Alberto FootballDatabase-tietokannassa Luokka:Brasilialaiset jalkapalloilijat Luokka:Vuonna 1984 syntyneet Luokka:Elävät henkilöt
Carlos Alberto

Carlos Alberto voi tarkoittaa seuraavia henkilöitä: * Carlos Alberto (Carlos Alberto Torres), brasilialainen jalkapalloilija (1944–2016) * Carlos Alberto (Carlos Alberto Gomes de Jesus), brasilialainen jalkapalloilija (s. 1984)
Marco Albarello

Marco Albarello (s. 31. toukokuuta 1960 Aosta, Italia) on italialainen maastohiihtäjä, joka saavutti jo päättyneellä urallaan lukuisia arvokisamitaleita. Toisin kuin muut hänen samoihin aikoihin hiihtäneet maanmiehensä – kuten Maurilio De Zolt ja Silvio Fauner – Albarello erikoistui enemmän perinteiselle hiihtotavalle. Hänen ensimmäinen arvokisojen suursaavutuksensa oli 1987 Oberstdorfin MM-hiihtojen 15 kilometrin perinteisen hiihtotavan kilpailun voitto. 1992 Albertvillen olympialaisissa hän saavutti kaksi hopeaa: viestistä ja 10 kilometrin perinteisen tyylin kilpailusta. Viestihopeaa hän saavutti myös 1993 Falunin MM-kisoissa. Molemmilla kerroilla kultamitalin vei Norja. 1994 Lillehammerin olympialaisten viestikilpailussa asetelma kääntyi, ja Italia sai kultamitalin, Norja tuli kotikisoissaan toiseksi. Samoissa kisoissa Albarello saavutti pronssia 10 kilometrin perinteisen tyylin kilpailussa. Vielä 1995 Thunder Bayn MM-kisoissa Albarello hiihti Italian pronssia saavuttaneessa viestijoukkueessa ja 1998 Naganon olympialaisissa viestin hopeajoukkueessa. Albarello on menestynyt myös muiden lajien kuin hiihdon parissa. Vuonna 1996 hän sijoittui duathlonin ikämiesten MM-kisoissa kolmanneksi. Hän harrastaa jalkapalloa ja kiipeilyä. Hänellä on vaimonsa Silvian kanssa kaksi lasta. ==Lähteet== * Luokka:Italialaiset maastohiihtäjät Luokka:Italialaiset olympiavoittajat Luokka:Vuonna 1960 syntyneet Luokka:Elävät henkilöt
Tammelantori

Tammelantori on kauppatori Tammelan kaupunginosassa Tampereella. Vielä 1800-luvun lopulla torin paikka oli kaupungin vuokrapeltona. Tammelan asemakaava, johon kuuluu nykyinen Tammelantori, laadittiin kuitenkin jo vuonna 1887, ja tori otettiin käyttöön 7. heinäkuuta 1900. Aikanaan myytävänä oli vähän kaikkea: peltiä, puuta, posliinia, lasia, jalkineita, kankaita, vaatteita, eläinten rehuja, heinää ja olkia. Monet tammelalaisperheet ostivat likimain kaiken tarvitsemansa Tammelantorilta. Vuonna 1899 torialueen länsipuoli päällystettiin mukulakivillä, sen sijaan torialueen itäpuoli pysyi luonnonmaastona aina vuoteen 1932 saakka. Tammelantori päällystettiin asvaltilla 1936–1937. Mustaamakkaraa torilla alettiin myydä ainakin 1920-luvun alusta lähtien ja samoihin aikoihin torille tulivat ensimmäiset kiinteät myyntipöydät. Nykyään tori on Tampereen ainoa ympärivuotinen tori, ja sillä on joka lauantai laaja kirpputori. Tori on tunnettu kahviloistaan ja mustaamakkaraa myyvistä kojuistaan.Tammelan tori, Tampere - Local4U Maataloustuotteiden myyjiä tulee säännöllisesti torille ympäri Pirkanmaata, monet Satakunnasta saakka. == Kuvia == File:Tammelantori yläviistosta.JPG|Tammelantori yläviistosta Tiedosto:Tammelantori2.jpg|Mustanmakkaran myyntikoju Tammelantorilla Tiedosto:Tammelantori2009a.jpg|Kukkaloistoa Tiedosto:Tammelantori20009.jpg|Tammelantorin lauantainen kirpputori elokuussa 2009 ==Lähteet== ==Aiheesta muualla== *Tammelantorin historiaa, Koskesta voimaa -verkkojulkaisu *Ilmapanoraamakuva Tammelantorista - Virtuaalinen Tampereen kaupunkiopas: VirtualTampere.com Luokka:Tammela (Tampere) Luokka:Tampereen aukiot
Leivola

Leivola on kylä Savonlinnassa tien 474 varrella, noin 77 kilometriä pohjoiseen kuntakeskuksesta. Kylässä on ympärivuotista asutusta, mutta myös kesämökkejä. Läheisyydessä sijaitsee useita järviä kuten Leivonjärvi, Säimen ja Tukia. Kylässä on myös maatiloja, lomakylä ja puusepänliikkeitä. Alueen korkeimmat kohdat sijaitsevat n. 180 m merenpinnasta. ==Historiaa== Kylän alue säilyi pitkän aikaa erämaana savolaisen ja karjalaisen asutuksen välissä. Keskiajalla alueella liikkui todennäköisesti saamelaisia. 1600-luvun lopulla seutu oli lähinnä rantasalmelaisten kaskeamis- ja kalastusalueena. Pysyvä asutus alkoi vakiintua 1700-luvulla (Koskenmäki, Palaneenmäki, Tukianmylly). Vuoteen 1852 asti kylä kuului Rantasalmeen, jonka jälkeen Heinäveteen (1852-1917), Savonrantaan (1917-2008) ja Savonlinnaan (2009-). Kyläkoulu lakkautettiin 60-luvulla ja kauppa lakkautettiin 70-luvulla. ==Välimatkoja== Lähimmät kaupat (Vihtari, Säimen) ja asiamiesposti 10 km Vihtarin rautatieasemalle 11 km Savonrannalle, peruskoulu 21 km Heinävedelle 30 km Joensuun lentoasemalle 56 km, reitti kartalla Joensuu, lähin kaupunki 64 km Savonlinnan kuntakeskukseen 77 km ==Lähteet== Heinäveden historia I, Tapio Hämynen, 1986 Heinäveden historia II, Heimo Martikainen, 1989 Savonrannan Historia ISBN 951-98705-0-4 ==Aiheesta muualla== Googlen satelliittikuva Leivolan kylästä. Luokka:Savonrannan kylät
Säimen

Säimen on kylä Savonlinnan Savonrannassa, tien 474 varrella noin 65 kilometriä pohjoiseen kuntakeskuksesta. Kylässä on ympärivuotista asutusta, mutta myös kesämökkejä. Läheisyydessä sijaitsevat järvet Säimen ja Vuokala. Kylässä sijaitsi kauppa, baari ja asiamiesposti vuoteen 2011 asti. Säimenessä sijaitsi Gabriel Johan Ehrnroothin 1770-luvulla perustama saha, joka kuitenkin lopetti toimintansa jo 1820-luvulla. Samoilla paikoilla sijaitsee myöhemmin 1800-luvulla rakennettu mylly, joka on nykyään museona. ==Lähteet== *Säimenen myllymuseo *Savonrannan Historia ISBN 951-98705-0-4 == Aiheesta muualla == Luokka:Savonrannan kylät
Pohjoisvaltiot

Yhdysvaltain Pohjoisvaltiot eli Unioni tarkoittaa Yhdysvaltain sisällissodassa Etelävaltioita vastaan taistelleita 23 osavaltiota. Pohjoisvaltiot olivat Etelävaltioita teollistuneempia ja suhtautuivat kielteisemmin orjuuteen. Niiden sotajoukot olivat kaksi kertaa niin suuret kuin Etelävaltioilla. Pohjoisvaltioihin kuuluivat Kalifornia, Connecticut, Illinois, Indiana, Iowa, Kansas, Maine, Massachusetts, Michigan, Minnesota, Nevada, New Hampshire, New Jersey, New York, Ohio, Oregon, Pennsylvania, Rhode Island, Vermont ja Wisconsin. Lisäksi useat osavaltiot joutuivat heti sodan alettua Konfederaation miehityksen alle, pysyen kuitenkin Unionille uskollisena. Länsi-Virginia erosi orjuuskysymyksen vuoksi Virginiasta Unionin puolelle. Nevada liittyi sotaan mukaan tullessaan osavaltioksi keskellä sotaa. Pohjoisvaltioita johtivat muun muassa Yhdysvaltain silloinen presidentti Abraham Lincoln sekä kenraali Ulysses S. Grant. Pohjoisvaltiot kannattivat republikaaneja. Sota päättyi Pohjoisvaltioiden voittoon. Termillä jenkki () viitattiin sodan aikana ja sen jälkeen Pohjoisvaltioista kotoisin olevaan ihmiseen, mutta nykyisin sanalla saatetaan Suomessa kuvata ketä tahansa yhdysvaltalaista ihmistä. == Katso myös == * Unionin armeija ==Aiheesta muualla== Luokka:Yhdysvaltain sisällissota
Klemens XI

Klemens XI, oikea nimi Giovanni Francesco Albani, (23. heinäkuuta 1649 – 19. maaliskuuta 1721) oli paavina 23. marraskuuta 1700 – 19. maaliskuuta 1721.Hanska 2005: 322. Hän oli albanialaista sukujuurta ja kotoisin Urbinon kaupungista. Klemens XI:n merkittävin teko paavina oli vuonna 1713 Unigenitus- bullan antaminen. Siinä todettiin yli sata ranskalaista kirjoitusta harhaopiksi. Bulla kiristi Ranskan kirkon ja katolisen kirkon välisiä suhteita yli sadan vuoden ajan. ==Lähteet== * === Viitteet === == Aiheesta muualla == Luokka:Paavit Luokka:Vuonna 1649 syntyneet Luokka:Vuonna 1721 kuolleet
Juninho Paulista

Oswaldo Giroldo Júnior, pelaajanimeltään Juninho tai Juninho Paulista (s. 22. helmikuuta 1973, São Paulo, Brasilia) on brasilialainen jalkapalloilija, joka voitti maailmanmestaruuden vuonna 2002 ja pelasi myös Euroopan sarjoissa. Hyökkäävänä keskikenttäpelaajana pelannut Juninho on pienikokoinen, vain 165 senttimetriä pitkä. Pitkällä urallaan sekä kotimaassaan sekä Euroopassa pelannut Juninho on edustanut seuratasolla Ituanoa, São Pauloa, Vascoa, Flamengoa ja Palmeirasia kotimaassaan sekä Middlesbroughia Englannissa, Atlético Madridia Espanjassa ja Glasgow Celticiä Skotlannissa. Brasilian maajoukkueessa Juninho pelasi ensimmäisen ottelunsa helmikuussa 1995 Slovakiaa vastaan. Yhteensä hän on pelannut 50 maaottelua ja tehnyt niissä viisi maalia. Hän oli mukana muun muassa Maanosaliittojen cupissa 1997 ja MM-kisoissa 2002. Molemmat turnaukset päättyivät Brasilian voittoon. MM-kisoissa Juninho pelasi viidessä ottelussa mutta pääsi loppuotteluun mukaan vaihtopelaajana vasta 85. minuutilla. Juninholla on myös olympiapronssi Atlantan olympialaisista 1996. == Saavutukset == === Maajoukkueessa === * Maanosaliittojen cupin voitto: 1997 * Maailmanmestaruus: 2002 === Seurajoukkueissa === * Etelä-Amerikan Supercupin voitto: 1993 * Maailmanpokaalin voitto: 1993 * CONMEBOL Cupin voitto: 1994 * Copa dos Campeões: 1995 * Mercosur Cupin voitto: 2000 * Brasilian mestaruus: 2000 * Englannin Liigacupin voitto: 2004 === Henkilökohtaiset palkinnot === * CONMEBOL Cupin maalikuninkuus: 1994 * Brasilian liigan vuoden pelaaja: 1995 * Copa American arvokkain pelaaja: 1995 * Englannin liigan vuoden jalkapalloilija: 1999 == Lähteet == == Aiheesta muualla == *Juninho FootballDatabase-tietokannassa Luokka:Brasilialaiset jalkapalloilijat Luokka:Brasilialaiset olympiamitalistit Luokka:Jalkapallon maailmanmestarit Luokka:Vuonna 1973 syntyneet Luokka:Elävät henkilöt
Innocentius XII

Innocentius XII, syntymänimeltään Antonio Pignatelli, (13. maaliskuuta 1615, Spinazzola, Italia – 27. syyskuuta 1700, Rooma, Italia) oli paavina 12. heinäkuuta 1691 – 27. syyskuuta 1700.Hanska 2005: 322. Hän syntyi yhteen Sisilian aristokraattisimmista perheistä, ja opiskeli jesuiittojen koulussa Roomassa. Heti valintansa jälkeen Innocentius XII hyökkäsi nepotismia vastaan – se oli ollut yksi eniten paavien arvovaltaa heikentäneitä tekijöitä. Innocentius julisti bullassaan, että paavit eivät enää koskaan saisi luovuttaa kiinteistöjä, toimistoja tai tulonlähteitä sukulaistensa käyttöön, ja kardinaaliksi paavi saisi nimittää sukulaisensa vain, jos tämä olisi "muutoin sopiva". Hän panosti hyväntekeväisyyteen todeten: "Köyhät ovat veljenpoikiani", asettaen näin tulonsiirtonsa vähävaraisille vastakkain edeltäjiensä harjoittaman nepotismin kanssa. ==Lähteet== * === Viitteet === == Aiheesta muualla == Luokka:Paavit Luokka:Vuonna 1615 syntyneet Luokka:Vuonna 1700 kuolleet
The Ring

The Ring (tunnetaan myös nimellä Ring Magazine) on yhdysvaltalainen nyrkkeilyaiheinen aikakauslehti. Lehden julkaisu aloitettiin vuonna 1922, jolloin sen aiheet kattoivat nyrkkeilyn lisäksi myös ammattilaispainin. Kun ammattilaispainin kilpailullisuus tuli kyseenalaiseksi, siirtyi lehti keskittymään pelkästään nyrkkeilyaiheisiin. Lehti on pitänyt vuodesta 1933 omaa listaansa ammattilaisten maailmanmestareista. ==Historia== The Ring Magazinen ensimmäinen päätoimittaja oli Nat Fleischer. Lehden toinen perustaja ja pitkäaikainen toimittaja oli Dan Daniel. Vuonna 1977 perustettiin espanjan-, ranskan- ja japaninkieliset laitokset. Espanjankielistä versiota painettiin Venezuelassa ja myytiin myös muihin espanjankielisiin maihin ja Yhdysvaltoihin. Vuonna 1979 The Ring Magazinen osti Bert Randolph Sugar, joka kuitenkin myi lehden pian eteenpäin. Vuonna 1989 lehti olikin jo vararikon partaalla, ja sen julkaisu lopetettiin suurimmaksi osaksi vuotta. Vuonna 1990 sen julkaisua kuitenkin jatkettiin uusien omistajien myötä. Lehteä julkaisee London Publications. Lehden omistava Golden Boy Promotionsin tytäryhtiö Sports and Entertainment Publications omistaa myös KO Magazinen, World Boxing -lehden ja Pro Wrestling Illustrated -lehden. Jotkin yhdysvaltalaiset mediat tunnustavat lehden ranking-listaukset virallisiksi. Golden Boy Productionsin omistava promoottori de la Hoya ei pidä ongelmallisena nyrkkeilylehden omistamista eikä näe tilanteessa eturistiriitaa http://www.goldenboypromotions.com/media/2007/sept/9.12.07_mag.htm ==Katso myös== * Ring Magazinen vuoden tyrmäys * Ring Magazinen valitsema vuoden yllätys -nyrkkeilyottelu * Ring Magazinen valitsema vuoden paluu * Ring Magazinen valitsema vuoden nyrkkeilyottelu * Ring Magazinen valitsema vuoden erä * Ring Magazinen luettelo 80 parhaasta nyrkkeilijästä viimeisten 80 vuoden aikana ==Lähteet== ==Aiheesta muualla== * The Ring Online Luokka:Nyrkkeily Luokka:Urheilulehdet
Aleksanteri VIII

Aleksanteri VIII, syntymänimeltään Pietro Vito Ottoboni, (22. huhtikuuta 1610 – 1. helmikuuta 1691) oli paavina 6. lokakuuta 1689 – 1. helmikuuta 1691.Hanska 2005: 322. Korkea-arvoisesta venetsialaisesta perheestä lähtöisin ollut Ottoboni opiskeli Padovan yliopistossa maallista ja kirkkolakia. Hän toimi vuosia piispana Bresciassa, joka silloin kuului Venetsiaan. Paaviksi tullessaan hän oli melkein 80-vuotias, ja eli enää puolitoista vuotta. Siinäkin ajassa hän sai kirkon talouden huonoon kuntoon jaellessaan rahaa avokätisesti sekä hyväntekeväisyyteen että sukulaisilleen ja laskiessaan veroäyriä helpottaakseen köyhien kurjaa tilaa. ==Lähteet== * === Viitteet === == Aiheesta muualla == Luokka:Paavit Luokka:Vuonna 1610 syntyneet Luokka:Vuonna 1691 kuolleet
Orivirran saarto

pienoiskuva|Orivirran saarron jäännöksiä. Orivirran saarto on muinaismuistolaissa rauhoitetun linnakkeen jäännökset Savonlinnassa entisen Savonrannan kunnan keskustaajaman läheisyydessä Linnosaaressa. Linnakkeen rakennusaika on hiukan epävarma, mutta ajankohdaksi arvellaan 1540-lukua, koska vuonna 1546 venäläiset valittivat ruotsalaisten hakkaavan metsää ja keräävän kiviä Oriveden ja Orivirran rannoilla. Joidenkin lähteiden mukaan linnoitusta edeltäneen vartiopaikan perustusajankohdan on esitetty olevan 1400-luvulla Olavinlinnan rakentamisen tienoilla. Alkuperäiseen, tyyliltään keskiaikaiseen linnakkeeseen lienee alun perin kuulunut 60 x 20 metrin kokoinen päälinnake luonnonkivistä rakennettuine kehämuureineen, esilinna kooltaan 65 x 75 metriä, tähystystorni ja satama. Linnaketta miehitti 1500-luvulla 300–400 sotilasta ja nostomiestä. Pohjoismaisen 25-vuotisen sodan eli Pitkän vihan (1570–1595) aikana lokakuussa 1592 lähti Maksima Rätsinän johtama yli sadan kasakan joukko Sumasta kohti linnaketta tarkoituksenaan tuhota se. Matkalla siihen liittyi karjalaisia. Lähestyminen tapahtui Savonrannan pohjoispuolelta todennäköisesti nykyisten Liperin ja Vihtarin suunnasta, jossa kasakat yllättivät vaatteitaan kuivattamaan leiriytyneen savolaisen rajavartion, joka menetti 25 miestä. Pakoon päässeet eivät ehtineet varoittaa linnaketta, joka tuhottiin ja puolustajat menettivät Olavinlinnan tilikirjan mukaan noin 200 miestä, neljällä tykillä varustetun laivan, neljä kevyttä tykkiä ja muuta kevyttä aseistusta. Kronikoiden mukaan myös savolaisten päällikkö "Indrik Irik" kaatui taistelussa. Sotavankien kerrotaan päätyneen Moskovaan asti. Venäläiset ottivat muun sotasaaliin paitsi purjeella varustetun laivan, tai lotjan, jonka he jättivät karjalaisille. Linnake muutettiin 1610-luvulla vartiopaikaksi ja linnoitettiin uudelleen 1656 ruptuurisodan aikana. Linnoituksen rauniot hävisivät suureksi osaksi, mutta viime vuosina Museovirasto on kaivanut muurien jäänteet kohtuullisen hyvin esille. Rauniokummulle, vanhan lossirannan penkkaan on 1965 pystytetty arkkitehti H. Havaksen suunnittelema muistomerkki. Orivirran saarron päälinnan alueella on tehty arkeologisia tutkimuksia 1988–1993. Kaivauksissa ilmeni, että linnan lisäksi alueella on todennäköisesti ollut esihistoriallinen asuinpaikka. Kaivauksia tullaan todennäköisesti jatkamaan vuosina 2010-2012. ==Lähteet== *Prof. Heikki Kirkinen: "Karjala taistelukenttänä, (Karjala idän ja lännen välissä, II)", 1976, ISBN 951-9254-08-0 *Museovirasto ==Aiheesta muualla== *Savonrannan kunnan sivut *Orivirran saarto, geocaching Luokka:Suomen linnoitukset Luokka:Suomen entiset rakennukset ja rakennelmat Luokka:Savonranta Luokka:Savonlinnan rakennukset ja rakennelmat Luokka:Etelä- Savon historia Luokka:Savonlinnan historia Luokka:Suomen 1500-luvulla rakennetut rakennukset ja rakennelmat
Miikka Multaharju

Miikka Aleksi Multaharju (s. 9. lokakuuta 1977 Lappeenranta) on suomalainen jalkapalloilija, pelipaikaltaan oikea laitalinkki. Hän lopetti ammattilaisuransa kauteen 2009 MyPassa. == Ura == Kotiseudullaan Etelä- Karjalassa Multaharju edusti juniorina ja alemmilla miesten sarjatasoilla LauTP:tä, LaPaa, Rakuunoita ja Kultsua. Liigadebyyttinsä hän teki MyPassa kaudella 1997. Multaharju edusti MyPaa seitsemän kauden ajan ja pelasi yli 150 liigaottelua. Kaudella 2002 hän muodosti erityisen tehokkaan hyökkäyksen Saku Puhakaisen ja Luiz Antonion kanssa. Multaharju teki kymmenen ja koko kolmikko yhteensä 31 maalia liigassa, mikä auttoi joukkueen lopulta kuitenkin vain SM- hopealle HJK:n viedessä mestaruuden. Edellisellä kolmella kaudella Multaharju saavutti MyPan kanssa SM-pronssia. MyPasta Multaharju siirtyi ulkomaille, ja pelasi kolme kautta Turkin Denizlisporissa ja vajaat kaksi kautta Norjan Fredrikstadissa. Fredrikstad voitti Norjan cupin vuonna 2006, mutta Multaharju ei pelannut loppuottelussa. Hän palasi Suomeen kaudeksi 2008 tehtyään sopimuksen HJK:n kanssa ja MyPaan kaudeksi 2009. Suomen A-maajoukkueessa Multaharju teki ensiesiintymisensä 26. tammikuuta 2003 Barbadosta vastaan, ja A-maaotteluita hän on pelannut yhteensä kuusi. Hän on pelannut myös 19 poikien ja 13 nuorten maaottelua. Multaharju aloitti yliopisto-opintonsa Aalto- yliopiston teknillisen korkeakoulun Materiaalitekniikan tutkinto-ohjelmassa tammikuussa 2010, sekä samalla aktiivisen opiskelijatoiminnan Vuorimieskillassa. == Saavutukset == * Suomen-mestaruushopea: 2002 ** Suomen- mestaruuspronssi: 1999, 2000, 2001 * Norjan cup: 2006 * Suomen-mestaruuskulta KKI-35: 2018 * == Lähteet == == Aiheesta muualla == * Miikka Multaharjun esittely Veikkausliigan sivustolla Luokka:Suomalaiset jalkapalloilijat Luokka:Vuonna 1977 syntyneet Luokka:Elävät henkilöt
Jukka Sauso

Jukka Sauso (s. 20. kesäkuuta 1982 Vaasa) on suomalainen jalkapalloilija, joka edustaa ruotsalaista Jönköpings Södra IF:ää. Sauso on fyysinen ja ilmatilaa hallitseva keskuspuolustaja, mutta hän on myös tunnettu valmentajien taipumuksesta nostaa hänet viime hetkillä hyökkäyksen kärjeksi pudottelemaan palloja kanssapelureille. Tosin kaudella 2006 Sauso jopa aloitti Örgryte IS:n riveissä kaksi ottelua keskushyökkääjänä. Jukka Sauso on jalkapalloilija Tomi Sauson serkku. == Ammattilaisuran merkkipaalut == Sauso edusti kolmen kauden ajan ruotsalaista Örgryteä. Hän siirtyi Örgryteen ja Jukka Ikäläisen valmennukseen kolmevuotisella sopimuksella kaudeksi 2005. Ensiesiintyminen Örgryten riveissä tuli debyyttikauden avausottelussa Landskrona BoIS:ia vastaan ja uran tähän mennessä ainoa Allsvenskanin maali saman kauden kesällä Kalmar FF:ää vastaan. Göteborgin pääsanomalehti Göteborgs-Posten valitsi Sauson Länsi-Ruotsin toukokuun pelaajaksi 2005. Kauden jälkeen hän oli lähellä siirtoa puolalaiseen Wisla Krakovaan.http://www.aftonbladet.se/sportbladet/fotboll/allsvenskan/article300757.ab Kaudella 2006 Sauso kärsi vaikeasta selkävaivasta, joka rajoitti hänen esiintymisiään punapaitojen riveissä. Kaudeksi 2007 Örgryte putosi Allsvenskanista Superettaniin. Jo kesken kauden Sauso ilmoitti lähtevänsä joukkueesta sopimuksen loppuessa. Marraskuussa 2007 HJK ilmoitti tehneensä kolmivuotisen sopimuksen Sauson kanssa. Sundsvalls Tidningin mukaan ainakin Allsvenskaniin noussut GIF Sundsvall oli kiinnostunut saamaan Sauson.http://www.st.nu/sport/index.php?action=visa_artikel&id;=685019. Helmikuussa 2010 Sauso solmi kolmivuotisen sopimuksen Ruotsin toiseksi korkeimmalla sarjatasolla pelaavan Jönköpings Södra IF:n kanssa.http://www.jnytt.se/nyhet/29676/jukka-sauso-helt-klar-for-jonkopings- sodra Ennen HJK:ta Sauso oli edustanut Suomen Veikkausliigassa Vaasan Palloseuraa ja FC Hämeenlinnaa. Veikkausliigadebyyttinsä hän teki VPS:n riveissä vieraskentällä 31.5.2000 1–0 tappiossa Myllykosken Palloa vastaan . Ensimmäinen pääsarjamaali tuli vierasottelussa Porissa FC Jazzia vastaan 12.9.2001 (4–2). == Maajoukkueura == Sauso on pelannut 5 A-maaottelua, 3 U21-maaottelua ja 20 poikamaajoukkueottelua Suomen jalkapallomaajoukkueessa. Hän edusti Suomea nuorten MM-kilpailuissa Argentiinassa vuonna 2001. ==Lähteet== ==Aiheesta muualla== *Örgryte IS:n pelaajaesittely *Göteborgs Postenin artikkeli kuukauden pelaaja -valinnasta *Profiili HJK:n sivulla Luokka:Suomalaiset jalkapalloilijat Luokka:Jalkapallon Suomen Cupin mestarit Luokka:Vuonna 1982 syntyneet Luokka:Elävät henkilöt
Tampereen keskusta

pienoiskuva|Tammerkoski jakaa Tampereen ydinkeskustan kahteen osaan. pienoiskuva|Keskustoria. Tampereen keskusta on itä–länsi-suunnassa noin kolme kilometriä pitkä ja pohjois–etelä-suunnassa noin kaksi kilometriä pitkä. Keskustaan kuuluvat ydinkeskustan (ulottuu Tampere-talolta Hämeenpuistoon) lisäksi Amurin ja Tammelan kaupunginosat. Pohjoisessa Tampereen keskusta rajoittuu Näsijärveen, etelässä Pyhäjärveen ja Tampereen valtatiehen, idässä Kalevan puistotiehen sekä lännessä Pirkankadun ja Satakunnankadun risteykseen. Tampereen keskustan läpi virtaava Tammerkoski jakaa Tampereen ydinkeskustan kahteen osaan. == Historiaa == Tampere perustettiin vuonna 1779 Tammerkosken kartanon maille. Tammerkosken länsirannalle laadittiin yksinkertainen ruutuasemakaava, joka muodosti vanhan keskustan. Asemakaavassa kadut olivat kapeita ja tontit tilavia. Tuolloin kaupungin pinta-ala oli noin 3 neliökilometriä. 1800-luvulla Tammerkosken itärannalle alkoi syntyä asemakaavaton teollisuustyöläisten esikaupunki, Kyttälä, ja myös Amuriin, vanhan keskustan ulkopuolelle, kaavoitettiin työväestölle taloja. Samoihin aikoihin kaavoitettiin ruutuasemakaavaa noudattaen myös Tammela ja Armonkallio, joihin asutettiin entisiä Kyttälän asukkaita. Nykyisin nämä entiset työväen asuinalueet kuuluvat Tampereen keskustaan. 1960-luvulla alkoi syntyä lähiöitä keskustan ulkopuolelle, joten keskustasta muutti pois paljon ihmisiä. Keskustasta tuli ennen kaikkea toimisto- ja kaupankäyntialuetta, johon tultiin viettämään aikaa kaikkialta Tampereen alueelta. Nykyään Tampereen keskusta on vetovoimainen kauppa- ja vapaa-ajanviettoalue, jonne rakennetaan ajoittain uusia rakennuksia. Liiketoiminta on keskittyneet suurelta osin Tampereen pääkadun, Hämeenkadun, ympäristöön. == Arkkitehtuuri == Tampereen keskusta on arkkitehtonisesti monimuotoista aluetta. Vaikka monia taloja on purettu, myös paljon vanhaa on säilynyt. Huomattavimpia vanhoja rakennuksia ovat esimerkiksi Tampereen tuomiokirkko, Ortodoksinen kirkko, Keskuspaloasema, Raatihuone, Commercen talo, Palanderin talo, Vanha kirkko ja Aleksanterin kirkko. Uudempaa arkkitehtuuria edustavat muun muassa Pääkirjasto Metso, Koskikeskus, Hotelli Ilves, Tullintori ja Hotelli Torni. == Katso myös == * Keskusta (suunnittelualue) * Luettelo Tampereen tilastoalueista == Lähteet == * http://www.historia.tampere.fi/ Keskusta
Maxentiuksen basilika

Maxentiuksen basilika tai Konstantinuksen basilika tai Basilica Nova oli antiikin Rooman suurin basilika. Se sijaitsee Forum Romanumilla Roomassa lähellä Colosseumia Via dei Fori Imperialin varrella. Basilikan rakennustyöt aloitti Maxentius vuonna 310. Milviuksen sillan taistelun voittaja Konstantinus Suuri saattoi rakennustyöt päätökseen vuonna 313. == Arkkitehtuuri == Maxentiuksen basilikan arkkitehtuuri muistuttaa ennemminkin roomalaisten kylpylöiden keskushallia, kuin tavallista basilikaa, jotka olivat yleensä puisilla kattopalkeilla varustettuja holvaamattomia pylväshalleja. Basilikan mittasuhteet ylittivät aiemmin nähdyn joka suhteessa. Rakennuksessa oli suuri päälaiva (80,77 × 25,30 m) ja kaksi sivulaivaa. Nykyään pystyssä seisoo enää pohjoinen sivulaiva. Päälaivassa oli kolme valtavaa ristiholvia opus caementiciumista, joiden ruoteet lähtivät kohoamaan yhtä lailla vaikuttavista monoliittisista korinttilaisista pylväistä. Näistä viimeinen jäljellä ollut siirrettiin 1614 Santa Maria Maggioren kirkon edustan aukiolle.René Seindal: Basilica of Maxentius...one of the columns from the central nave was moved to the Piazza Santa Maria Maggiore in 1614. The remaining columns have disappeared. Päälaivan korkeus oli 36 metriä. Sivulaivoissa oli kussakin kolme tynnyriholvia (jänneväli 23,16 m), jotka toimivat samalla päälaivan tukirakenteina. Päälaivassa ja pohjoisessa sivulaivassa oli kaksi apsista, joista jälkimmäinen oli Konstantinuksen lisäys alkuperäiseen suunnitelmaan. Konstantinus lisäsi myös eteläiselle sivulle Via Sacralle toisen sisäänkäynnin, josta oli kulku uuteen apsikseen. Basilikassa oli Konstantinusta esittävä marmoripatsas, sekin jättiläiskokoa, jonka osia (mm. pää ja käsi) on koottu Musei Capitoliniin Palazzo dei Conservatorin takapihalle. Tämä patsas oli alun perin tehty Maxentiuksen kunniaksi, mutta vallan ottanut Konstantinus vaihdatti pään omaksi kuvakseen. Patsas oli akroliittinen,René Seindal: Basilica of Maxentius This statue was later changed to look like Constantine. The statue was an acrolith (the head, hands and feet were of marble, while the rest was of other materials)... eli marmoria olivat vain raajat ja pää, muun ollessa muuta materiaalia – luultavasti norsunluuta ja puuta (aivan kuin Feidiaan Ateenan Parthenoniin tekemä Pallas Athenen patsas). == Vaikutus arkkitehtuuriin == Maxentiuksen basilikan arkkitehtuuri, holvattu keskuslaiva ja sitä tukevat sivulaivat, oli hyvin kehittynyttä. Seinät (opus latericiumia) olivat rakennuksen valtavaan kokoon nähden hyvin hoikkia ja kevyitä, kiitos jämäkän holvirakenteen. Ikkunat ovat hämmästyttävän suuria. Nämä rakennepiirteet enteilevät jo goottilaisten kirkkojen taivaisiin kohoavia ratkaisuja. == Katso myös == *Konstantinuksen basilika == Lähteet == === Lähdeviittaukset === === Kirjallisuuslähteet === * == Aiheesta muualla == * Vedute di Roma: Basilica Maxentii * Basilica of Maxentius * Basilikan tietokonemallinnus Luokka:Antiikin Rooman kaupungin rakennukset ja rakennelmat Luokka:Basilikat (arkkitehtuuri) Luokka:Forum Romanum
Werner Schildhauer

Werner Schildhauer (s. 5. kesäkuuta 1959 Dessau, Itä-Saksa) on entinen saksalainen kestävyysjuoksija, joka edusti kilpaurallaan Itä-Saksaa. Schildhauer aloitti yleisurheiluharrastuksensa koululaisena. Vuonna 1972 hän liittyi SC Chemie Halle -seuraan, jossa häntä alettiin valmentaa kävelijäksi. 1978 hän aloitti juoksuharjoittelun Waldemar Cierpinskin ja Manfred Kuschmannin kanssa. Hänen ensimmäiset arvokisansa olivat Moskovan olympialaiset 1980, joissa hän sijoittui 10 000 metrin juoksussa seitsemänneksi. Seuraavana vuonna hän voitti 10 000 metriä Eurooppa-cupissa ja maailmancupissa. Ateenan EM-kisoissa 1982 hän voitti hopeaa sekä 10 000 että 5 000 metrin juoksuista. 28\. toukokuuta 1983 Schildhauer juoksi 10 000 metrillä ajan 27.24,45, joka pysyi Saksan ennätyksenä miltei 14 vuotta, kunnes Dieter Baumann rikkoi sen. Helsingin MM-kisoissa hän voitti MM-hopeaa 5 000 ja 10 000 metrillä ja voitti samana vuonna Eurooppa-cupissa 10 000 metrin juoksun. Hänen viimeinen suuri saavutuksensa oli 1985 kolmas tila maailmancupin 10 000 metrillä. ==Lähteet== * Schildhauerin profiili Hallen sivuilla Luokka:Itäsaksalaiset kestävyysjuoksijat Luokka:Vuonna 1959 syntyneet Luokka:Elävät henkilöt
Hubert Neuper

Hubert Neuper (s. 29. syyskuuta 1960 Bad Aussee, Itävalta) on itävaltalainen, 1980-luvun alussa kansainvälisesti menestynyt mäkihyppääjä.Arponen, ym., s. 274–275 Kulmin lentomäen vierellä asunut Neuper saavutti 16-vuotiaana nuorten MM-kilpailuissa pronssia ja nousi aikuisten kilpailuissa maailman huipulle 19-vuotiaana kaudella 1979–1980 voittamalla Keski-Euroopan mäkiviikon sekä ensimmäistä kertaa järjestetyn mäkihypyn maailmancupin kokonaiskilpailun. Lake Placidin talviolympialaisissa 1980 hän saavutti suurmäessä hopeaa ja sijoittui pienessä mäessä kuudenneksi.Sports reference LLC Seuraavalla kaudella hän uusi mäkiviikon voittonsa ja sijoittui maailmancupin kokonaiskilpailussa neljänneksi. Kaudella 1981–1982 hän oli maailmancupin kokonaiskilpailussa toinen. Oslon MM-kisoissa 1982 Neuper hyppäsi Itävallan hopeaa saavuttaneessa joukkuemäen joukkueessa. Suurmäessä hän sijoittui yhdeksänneksi ja pienessä mäessä 23:nneksi. Viimeisen maailmancupin osakilpailun hyppynsä Neuper hyppäsi 6. tammikuuta 1985 mäkiviikon Bischofshofenin kilpailussa ennen uransa lopettamista. Kaikkiaan hän saavutti maailmancupissa kahdeksan henkilökohtaista osakilpailuvoittoa ja yhteensä 25 palkintopallisijoitusta. Aktiiviuransa jälkeen Neuper on toiminut lentäjänä ja työskennellyt erilaisissa tehtävissä mäkihypyn parissa. Hän on ollut naimisissa vuodesta 1984 ja hänellä kaksi tytärtä. Vuonna 2003 hän julkaisi omaelämäkertateoksensa Flatline. == Lähteet == * * === Viitteet === == Aiheesta muualla == * Luokka:Itävaltalaiset mäkihyppääjät Luokka:Itävaltalaiset olympiamitalistit Luokka:Itävaltalaiset urheiluvaikuttajat Luokka:Porsche Supercup -kuljettajat Luokka:Vuonna 1960 syntyneet Luokka:Elävät henkilöt
Autuas Innocentius XI

Autuas Innocentius XI, syntymänimeltään Benedetto Odescalchi (1611–1689), oli paavina 21. syyskuuta 1676 – 12. elokuuta 1689.Hanska 2005: 322. Hän uudisti Vatikaanin hallintoa ja laati kardinaaleille tiukat ohjeet nepotismia vastaan. Hän lähetti edustajansa Englantiin ensimmäisenä paavina sataan vuoteen. Koko valtakautensa ajan Innocentius joutui kilpailemaan vallasta Ranskan Ludvig XIV:n kanssa. Innocentius XI:n aloitteesta Leopold I:n hallitsema Pyhä saksalais-roomalainen keisarikunta, Juhana III Sobieskin Puola-Liettua ja Marcantonio Giustinianin Venetsian tasavalta muodostivat Pyhänä liigana tunnetun sotaliiton Osmanien valtakuntaa vastaan vuonna 1684. Innocentius haluttiin julistaa pyhäksi jo vuonna 1714, mutta Ranskan vastustuksen takia aloite hylättiin. Sen sijaan Innocentius julistettiin autuaaksi vuonna 1956. ==Lähteet== * === Viitteet === == Aiheesta muualla == Luokka:Paavit Luokka:Vuonna 1611 syntyneet Luokka:Vuonna 1689 kuolleet
Eeva Tikka

Eeva Tikka (s. 31. heinäkuuta 1939 Ristiina) on suomalainen kirjailija. Tikan vanhemmat ovat Alina (o.s. Hynninen) ja Urho Tikka. Tikka on opiskellut Helsingin yliopistossa kasvitiedettä ja on suorittanut filosofian kandidaatin tutkinnon. Hän on työskennellyt biologian ja maantieteen lehtorina vuosina 1968–1982. Hän asuu Pyhäselässä Pohjois-Karjalassa. Ensimmäiset runonsa Tikka kirjoitti jo 13-vuotiaana. Hän ei kuitenkaan haaveillut tuolloin kirjailijan urasta. Opettajan työt hän jätti vasta viiden julkaistun romaanin jälkeen. Tikan tuotantoon kuuluu romaaneja, novelleja, satuja ja runoja. Tikan romaaneissa kuvataan paljon ihmissuhteita ja luontoa. Vuonna 2010 Tikka palkittiin Pro Finlandia -kunniamerkillä. Eeva Tikan sisar on taidemaalari Saara Tikka. Eeva ja Saara Tikka Ossi Walliuksen vieraina == Teokset == * * * * * * * * * * * * * * * * * * * * * * * * * * * == Palkinnot == * Gummeruksen Kaarlen-päivän palkinto 1976, 1980 ja 1987 * Valtion kirjallisuuspalkinto 1980, 1985, 1987 ja 1990 * Kiitos kirjasta -mitali 1980 * Kirkon kirjallisuuspalkinto 1984 * Anni Swan -mitali 1988 * Arvid Lydecken -palkinto 1990 * Pekkas-palkinto 1996 * Pro Finlandia -mitali 2010 * Finlandia- palkintoehdokkuus 1986 (Aurinkoratsastus) ja 2000 (Lohikäärmekylpy) == Lähteet == * Sanojen aika * Kokkolan kaupunginkirjasto === Viitteet === Luokka:Suomalaiset kirjailijat Luokka:Anni Swan -mitalin saajat Luokka:Pro Finlandia -palkitut Luokka:Vuonna 1939 syntyneet Luokka:Elävät henkilöt
Klemens IX

thumb|200px|Klemens IX:n hauta. Klemens IX, syntymänimeltään Giulio Rospigliosi, (28. tammikuuta 1600 – 9. joulukuuta 1669) oli paavina 20. kesäkuuta 1667 – 9. joulukuuta 1669.Hanska 2005: 322. Hän opiskeli jesuiittojen koulussa ja väitteli filosofiasta Pisan yliopistossa, missä opetti teologiaa. Hän kirjoitti runoja ja näytelmiä sekä libreton teokseen, joka mahdollisesti oli maailman ensimmäinen koominen ooppera. Paavina hän jatkoi taiteiden suosimista, ja tilasi Roomaan useita upeita töitä Gian Lorenzo Berniniltä sekä perusti Rooman ensimmäisen oopperatalon. ==Lähteet== * === Viitteet === == Aiheesta muualla == Luokka:Paavit Luokka:Kardinaalivaltiosihteerit Luokka:Vuonna 1600 syntyneet Luokka:Vuonna 1669 kuolleet
Hasely Crawford

Hasely Joachim Crawford (s. 16. elokuuta 1950 San Fernando, Trinidad) on trinidadtobagolainen entinen pikajuoksija ja maansa ensimmäinen olympiavoittaja. Crawford aloitti yleisurheilemisen 17 vuoden iässä. Kansainvälisen debyyttinsä hän teki vuoden 1970 Kansainyhteisön kisoissa Panama Cityssä, missä hän juoksi sadalla metrillä pronssille. Kaksi vuotta myöhemmin Münchenin olympialaisissa hän selviytyi satasen finaaliin, missä kuitenkin joutui jättämään juoksun kesken loukkaantumisen takia. Vuonna 1975 Crawford pääsi amerikkalaisen huippuvalmentajan Bob Parksin ryhmään tähtäimessään 100 ja 200 metriä 1976 Montrealin olympialaisissa. Kauden aikana hän juoksi vain joitakin satunnaisia kisoja. Itse olympialaisissa polvisukissa juossut Crafword voitti sadan metrin juoksun niukalla erolla Jamaikan Don Quarriehen, minkä johdosta hänestä tuli kautta aikain ensimmäinen trinidadtobagolainen olympiavoittaja. 200 metrillä hän selviytyi loppukilpailuun, mutta loukkaantui. Vielä 1978 Kansainyhteisön kisoissa hän juoksi satasella pronssille ja saavutti hopeaa maansa pikaviestijoukkueessa. Hän edusti maataan olympialaisissa vielä 1980 ja 1984, mutta ei selviytynyt loppukilpailuihin. Crawford on kotimaassaan kansallissankari. Hänen kuvansa on ollut postimerkissä, ja hänen mukaansa on nimetty urheilustadion Hasely Crawford Stadium. == Aiheesta muualla == * Caribbean Hall of Fame: Hasely Crawford Luokka:Trinidadtobagolaiset pikajuoksijat Luokka:Trinidadtobagolaiset olympiavoittajat Luokka:Vuonna 1950 syntyneet Luokka:Elävät henkilöt
Christopher Robin Milne

Christopher Robin Milne (21. elokuuta 1920 Lontoo – 20. huhtikuuta 1996) oli englantilainen kirjakaupan pitäjä, kirjailija sekä kirjailija A. A. Milnen poika. Nalle Puhissa seikkailevan Risto Reippaan () hahmo perustuu häneen ja muut Nalle Puhin hahmot ovat saaneet inspiraatiota hänen leluistaan. ==Elämäkerta== Ennen toista maailmansotaa Christopher Robin Milnen suhde isäänsä oli hyvä. Sodan aikana hän palveli Lähi-idässä ja Italiassa, jolloin suhteet isään katkesivat. Lapsena Christopher Robin Milne oli ollut paljon julkisuudessa isänsä kirjojen takia, ja 1940-luvulla hän alkoi tuntea itsensä hyväksikäytetyksi esimerkiksi sen vuoksi, että kun Nalle Puh kirjojen suosio kasvoi, häntä ruvettiin koulukiusaamaan. Kiusaaminen meni niin pahaksi, että hän joutui ottamaan erilaisia itsepuolustuskursseja, jotta voisi puolustautua kiusaajiltaan. Hän alkoi vihata kirjoja, jotka olivat tehneet hänestä julkisen henkilön. Sodan jälkeen Milne palasi Cambridgeen jatkamaan ennen sodan alkua aloittamiaan englannin kielen opintoja. Milne valmistui ja meni vuonna 1948 naimisiin serkkunsa Lesley de Sélincourtin kanssa. Vuonna 1951 he muuttivat Dartmouthiin ja avasivat kirjakaupan. Milne menestyi hyvin kirjakauppiaana, vaikka hän ei pitänyt liiketoiminnasta ja vaikka hän joutui tapaamaan paljon Nalle Puh -faneja. Vuonna 1974 Milne päätti julkaista ensimmäisen kolmesta omaelämäkerrallisesta kirjasta. Kirja The Enchanted Places teki selkoa hänen Puh-kirjojen takia kohtaamistaan ongelmista. Milne sairastui neurologiseen lihassairauteen. Hän kuoli 20. huhtikuuta 1996. Kuoleman jälkeen eräässä lehtikirjoituksessa hänen väitettiin olleen ateisti.”The books live on. But in real life Toad is dead; Alice is dead; Peter Pan and Wendy are long flown; and now Christopher Robin, a ’sweet and decent’ man who overcame a childhood in which he was haunted by Pooh and taunted by peers, has left without saying his prayers - he was a dedicated atheist - aged 75.” Euan Ferguson, ’Robin’s gone, but swallows linger on,’ The Observer, 28 April 1996, News, Pg. 14. ==Teoksia== *The Enchanted Places (1975) *Path Through the Trees (1979) *Hollow on the Hill (1982) *Windfall (1985) *Open Garden (1988) *Beyond the World of Pooh, A. R. Melrosen toimittama (1998) === Lähteet === Luokka:Englantilaiset kirjailijat Luokka:Nalle Puh Luokka:Vuonna 1920 syntyneet Luokka:Vuonna 1996 kuolleet
Jaak Mae

Jaak Mae (s. 25. helmikuuta 1972 Tapa) on virolainen entinen maastohiihtäjä. Mae aloitti hiihtämisen vuonna 1986. Arvokisoissa hän on kilpaillut 1993 Falunin MM-kisoista lähtien. Hänen parhaimmat arvokisasaavutuksensa ovat hopea 15 kilometrin perinteisen hiihtotavan kilpailusta 2003 Val di Fiemmen MM- hiihdoista ja samalta matkalta pronssi 2002 Salt Lake Cityn olympialaisissa. Maailmancupissa hän on ollut seitsemän kertaa palkintokorokkeella. Viron mestaruuksia hänellä on vuosilta 1990–2005 kymmenen kappaletta. Seuratasolla Mae edustaa Oti-Audentes Sportclubia. Hän on naimisissa ja hänellä on kolme lasta. Mae asuu Otepäässä mutta harjoittelee myös Ramsaussa. Hänen valmentajanaan on toiminut Mati Alaver. Mae harrastaa metsästystä ja moottoriurheilua. ==Lähteet== * ==Viitteet== Luokka:Virolaiset maastohiihtäjät Luokka:Virolaiset olympiamitalistit Luokka:Vuonna 1972 syntyneet Luokka:Elävät henkilöt
Ari Voutilainen

Ari Tapio ”Woude” Voutilainen (8. tammikuuta 1959 Helsinki – 22. toukokuuta 2003 Helsinki) oli helsinkiläinen rockmuusikko. Yhtyeissä Woude ja Wow-Dees Voutilainen oli sekä laulajana että lauluntekijänä. Hän oli jäsenenä myös yhtyeissä Maukka Perusjätkä, Doctor's Special ja U-Bayou sekä duossa Heinäsirkan kanssa. == Lähteet == * === Viitteet === == Aiheesta muualla == * Luokka:Suomalaiset rocklaulajat Luokka:Suomalaiset rockmusiikin säveltäjät Luokka:Suomalaiset sanoittajat Luokka:Vuonna 1959 syntyneet Luokka:Vuonna 2003 kuolleet
Mika Pohjonen

Mika Pohjonen (s. 9. heinäkuuta 1973 Hollola) on suomalainen ooppera- ja viihdelaulaja, äänialaltaan tenori. ==Ura== Pohjonen aloitti lauluopinnot Päijät-Hämeen konservatoriossa vuonna 1988 opettajanaan Kalevi Koskinen. Hän voitti tangokuninkuuden vuonna 1992 ollessaan 19-vuotias. Muutaman vuoden viihdeuran jälkeen Pohjonen lauloi Kansallisoopperan kuorossa vuosina 1998–2002. Vuonna 2002 hän voitti Kangasniemen laulukilpailunKangasniemen musiikkiviikot, Laulukilpailun historiaa ja sijoittui kolmanneksi Lappeenrannan laulukilpailussa.Lappeenrannan valtakunnalliset laulukilpailut, Parhaat kautta aikojen . Vuodesta 2002 hänen opettajanaan on toiminut Irina Gavrilovici. Vuonna 2003 Pohjonen kiinnitettiin solistiksi Suomen Kansallisoopperaan. Suomen lisäksi hän on vieraillut muun muassa Wienin Volksoperissa, Ruotsin kuninkaallisessa oopperassa, Malmön oopperassa ja esiintynyt konserttisolistina muun muassa Tokiossa, Barcelonassa, Pamplonassa, Tukholmassa, Wiesbadenissa, Wuppertalissa ja Aalborgissa. ==Yksityiselämä== Pohjosen entinen avovaimo on vuoden 2013 tangokuningatar Heidi Pakarinen, ja heillä on kaksi yhteistä lasta. Pari päätyi eroon lähes 20 vuotta kestäneen suhteen jälkeen vuonna 2015. Pohjonen seurustelee Ulla-nimisen naisen kanssa. Pohjonen osallistuu Suurin pudottaja -tosi-tv-ohjelmaan syksyllä 2020. Hän painoi ohjelman alkaessa 133,8 kiloa ja on 179,5 senttiä pitkä. Laulajanuran lisäksi Pohjonen on työskennellyt autojen maahantuojana. Hänen yrityksensä MJP-Productions Oy haettiin konkurssiin elokuussa 2024, hakijana työeläkevakuutusyhtiö Elo. Jo vuoden 2023 alussa verohallinto haki yhtiötä konkurssiin, mutta perui hakemuksensa. ==Levytykset== * Tangomarkkinat V, LP 1992 * Tangokuningas ja -kuningatar, LP 1992 * Mika Pohjonen, CD 1993 * Yhden illan jälkeen, CD 1994 * Mika Pohjonen & Malando Tango Orchestra, CD 1995 * Tango-Orchestra, CD 1995 * Oi Jouluyö, CD 1996 * Yön kaipaus, single 1996 * Rakkaustarina, CD 1997 * Mika Pohjonen parhaat, CD 1998 * Oskar Merikannon lauluja, CD 1998 == Lähteet == * ===Viitteet=== ==Aiheesta muualla== * * Mika Pohjosen kotisivut . Luokka:Tangokuninkaat Luokka:Suomalaiset tenorit Luokka:Vuonna 1973 syntyneet Luokka:Elävät henkilöt
Fernando Meira

Fernando José da Silva Freitas Meira (s. 5. kesäkuuta 1978 Guimarães, Portugali) on portugalilainen uransa lopettanut jalkapalloilija. Hän oli pelipaikaltaan keskuspuolustaja. Meira pelasi ammattilaisurallaan 99 ottelua Portugalin Primeira Ligassa edustaen Vitóriaa ja Benficaa, 173 ottelua Saksan Bundesliigassa edustaen VfB Stuttgartia, 21 ottelua Turkin Superliigassa edustaen Galatasarayta, 34 ottelua Venäjän liigassa edustaen Zenit Pietaria ja 12 ottelua Espanjan Primera Divisiónissa edustaen Real Zaragozaa. Hän voitti kansallisen mestaruuden kahdesti: VfB Stuttgartissa kaudella 2006–2007 ja Zenit Pietarissa kaudella 2010. Portugalin maajoukkueessa Meira pelasi 51 maaottelua ja teki kaksi maalia vuosina 2000–2008. Hän oli mukana MM- kilpailuissa 2006 ja EM-kilpailuissa 2008. == Saavutukset == VfB Stuttgart * Bundesliiga: 2006–2007 Galatasaray * Turkin supercup: 2008 Zenit Pietari * Venäjän liiga: 2010 * Venäjän cup: 2009–2010 == Lähteet == Luokka:Portugalilaiset jalkapalloilijat Luokka:Vuonna 1978 syntyneet Luokka:Elävät henkilöt
Kolmikärki (albumi)

Kolmikärki on CMX:n ensialbumi vuodelta 1990. Pääosin kappaleet ovat parin minuutin hardcore punkia, mutta mukaan mahtuu myös muita tyylilajeja, esimerkiksi balladinomainen ”Suuri äiti”, hard rock -vaikutteinen ”Pyörivät sähkökoneet”, ”Pyydä mahdotonta” -valssi sekä kansanmusiikkivaikutteiset ”Johdatus salatieteisiin” ja ”Liekkisusi, sulkakäärme” ovat epätavanomaisia kappaleita punk-levyllä. Kolmikärki äänitettiin ja miksattiin alle viikossa. Albumin CD-julkaisu sisältää alun perin vuonna 1989 julkaistun Raivo-EP:n. 2002 julkaistu re-masteroitu Gold-versio sisältää Raivon lisäksi Johannes Kastaja -EP:n. Albumin vinyylipainos julkaistiin uudelleen vuonna 2012 osana Kolmikärjen Veljeskunta -box setiä. == Kappaleet == Sävellykset ja sanoitukset - A. W. Yrjänä, sovitukset - A. W. Yrjänä ja CMX. # # # # # # # # * # # # # # # ==Kokoonpano== * A. W. Yrjänä – laulu, bassokitara * K. Suomalainen – kitara * P. Kanniainen – rummut === Muut tekijät === * Kari – piano kappaleessa ”Pyydä mahdotonta” * Tepa – kitarasoolo kappaleessa ”Pyörivät sähkökoneet” * A. Kortelainen – äänitys ja miksaus (Tico Tico Studio, Kemi) * P. Laakso - Kansitaide == Arvostelut == * Desibeli.net: * Imperiumi.net: * Noise.fi: * Rytmi: == Lähteet == Discogs/CMX/Kolmikärki == Aiheesta muualla == * Luokka:Vuoden 1990 esikoisalbumit Luokka:CMX:n albumit Luokka:Bad Vugumin albumit